กายฟอว์กส์ โผล่แฟลชม็อบต้านนิรโทษ คสช. ที่ BTS ช่องนนทรี
7 นักกิจกรรมสวมหน้ากากกายฟอว์กส์ ชูป้ายต้าน คสช.นิรโทษกรรมตัวเอง ชี้รัฐประหารละเมิดสิทธิขั้นพื้นฐานประชาชน เชื่อคนผิดต้องเข้าสู่กระบวนการยุติธรรม31 ก.ค. 2557 เวลา 18.20 น. บนลานบีทีเอส-บีอาร์ที สกายบริดจ์ ช่องนนทรี กลุ่มนักกิจกรรม 7 คนสวมหน้ากากกายฟอว์กส์ ชูป้ายต่อต้านการนิรโทษกรรม คสช. ราว 5 นาทีก่อนจะแยกย้ายกันกลับหนึ่งในนักกิจกรรมให้สัมภาษณ์ว่า สาเหตุที่ออกมาต่อต้านการนิรโทษกรรมตัวเองของ คสช. ในมาตรา 48 ของรัฐธรรมนูญชั่วคราว พ.ศ.2557 เพราะการรัฐประหารเป็นการละเมิดสิทธิขั้นพื้นฐานและภายหลังการรัฐประหารยังมีการละเมิดสิทธิมนุษยชนในหลายกรณี เช่น การเรียกรายงานตัว จับกุมโดยไม่ตั้งข้อหา ทั้งนี้ เมื่อครั้งมีความพยายามผ่าน พ.ร.บ.นิรโทษกรรมฉบับเหมาเข่งในรัฐบาลยิ่งลักษณ์ ตนเองก็ไม่เห็นด้วยเช่นกัน เพราะมองว่าไม่ว่าใครกระทำผิดก็ต้องเข้าสู่กระบวนการยุติธรรมและรับโทษตามกฎหมายผู้ร่วมกิจกรรมอีกคน เปิดเผยว่า พวกเขารวมตัวกันในนาม เครือขายคนไทยไม่มีความสุข เพื่อแสดงจุดยืนต่อต้านการนิรโทษกรรม และได้ยืนหยัดต่อต้านการนิรโทษกรรมมาตั้งแต่ปีที่ผ่านมา จึงยังต้องการยืนยันว่าการนิรโทษกรรมตัวเอง ไม่ว่าจะทำโดยใครย่อมยอมรับไม่ได้ทั้งสิ้น นอกจากนี้เขายังเชิญชวนคนที่เคยต้าน พ.ร.บ.นิรโทษกรรม ให้ออกมารักษาจุดยืนด้วย
7 นักกิจกรรมสวมหน้ากากกายฟอว์กส์ ชูป้ายต้าน คสช.นิรโทษกรรมตัวเอง ชี้รัฐประหารละเมิดสิทธิขั้นพื้นฐานประชาชน เชื่อคนผิดต้องเข้าสู่กระบวนการยุติธรรม 31 ก.ค. 2557 เวลา 18.20 น. บนลานบีทีเอส-บีอาร์ที
คสช.,ต้าน คสช.,นิรโทษกรรม,รัฐธรรมนูญชั่วคราว,รัฐธรรมนูญชั่วคราว 2557,รัฐประหาร 2557,หน้ากากกายฟอว์กส์